દક્ષિણ ગુજરાત વર્તમાનના અહેવાલનો પડઘો
તત્કાલીન મામલતદાર ગીનીયા અને સર્કલ અોફિસર અરૂણને નોટિશ પઠવાઇ
અગાઉના પ્રકરણોમાં કલેક્ટર સમક્ષ અહેવાલ રજૂ થઇ ગયો છે અને તમામ જવાબદારોને અપાયેલી નોટિશનાં પુરાવાઅો પણ કલેક્ટરને રજૂ થઇ ગયા છે સંભવતઃ તમામ ઍન્ટ્રીઅો રદ્દ થશે
ગત સાહે દક્ષિણ ગુજરાત વર્તમાને મોરાઇ ગામની સરકારી જમીન આદિવાસીઅોને નામે ચઢાવી દેવાનાં વાપી તાલુકાના ઇન્ચાર્જ મામલતદાર ગીનીયાના પરાક્રમની જાહેર કરેલા વધુ ઍક સનસનીખેજ અહેવાલ પછી વલસાડ જિલ્લા કલેક્ટરશ્રી આર.આર. રાવલે સર્વે નં.- ૨૩૭, ૨૪૮ અને ૨૫૨ વાળી જમીનમાંથી સરકારનું નામ કમી કરી આદિવાસીઅોનાં નામ ચઢાવવા સબબ તત્કાલીન ઇન્ચાર્જ મામલતદાર ગીનીયા અને સર્કલ અોફિસર અરૂણને આ પ્રકરણમાં કારણદર્શક નોટિશ આપી ખુલાસો માંગ્યો છે.
તત્કાલીન ઇન્ચાર્જ મામલતદાર ગીનીયાઍ તા. ૧૮મી જુનના રોજ રેવન્યુ રેકર્ડ ૭-૧૨ના ઉતારા પરથી કબ્જેદાર તરીકે સરકારનું નામ કમી કરી અરજદાર આદિવાસીઅોના નામો દાખલ કરવાની કરેલી અરજી પર તા. ૧૯મી જુને તો સુધારા હુકમ જારી કરી દીધો અને તે પછી તા. ૨૩મીના રોજ આ સર્વે નંબરોવાળી જમીનને નવી શરતમાંથી જુની શરતમાં ફેરવી આપવાનો પણ હુકમ કર્યો હતો. મામલતદાર ગીનીયાઍ આગળ-પાછળ કંઇપણ જાયા વિના આ પ્રકરણમાં ફટાફટ હુકમો ઠોકી દીધા હતા. મોરાઇ ગામની ઉપરોક્ત સર્વે નંબરોવાળી જમીનોમાંથી સરકારનું નામ કમી કરવાની અરજી આવી તે પહેલાં તો અરજદારોઍ સરકારી જમીનનાં હેતુફેર માટે અરજી કરી દીધી હતી. અત્રે ઉલ્લેખનીય બાબત તો ઍ છે કે, અગાઉ મામતલદાર ગીનીયાઍ મોરાઇ ગામનાં ૬ જેટલા સર્વે નંબરોવાળી જમીનોમાં સરકારનું નામ ચાલી આવતું હતું તેમાં ૪૬ વર્ષ જુના રિ-ગ્રાન્ટનાં હુકમને આધારે આખી જમીન રિ-ગ્રાન્ટ રી પાંચ જેટલા આદિવાસીઅોનાં નામે ચઢાવી દીધી હતી. આમાં પણ મામલતદાર ગીનીયાઍ મૃતકને નામે જમીન ચઢાવીને તાત્કાલીક વારસદારોને નામે જમીન ચઢાવવાનાં હુકમો પણ કરી દીધા હતા.
સરકારી જમીનોનો બારોબાર ખેલ પાડીને મોટી રમત રમી જનારા ઇન્ચાર્જ નાયબ મામલતદાર ગીનીયા હાલમાં કલેક્ટર કચેરીમાં ફરજ બજાવી રહ્ના છે. મોરાઇ ગામની સરકારી જમીન આદિવાસીઅોના નામે ચઢાવી દેવાના પ્રકરણમાં કલેક્ટરે હવે આ નવા પ્રકરણમાં સુધારા હુકમ કરનારા તત્કાલીન ઇન્ચાર્જ મામલતદાર ગીનીયા અને સર્કલ અોફિસર કે જેને આ સુધારા હુકમની ઍન્ટ્રી પાડી હતી તેને કોઇપણ જાતની ખરાઇ કર્યા વગર કે સંવેધાનીક કાગળો રજૂ કર્યા વગર આ ઍન્ટ્રી પાડવા સબબ તેમની સામે શિક્ષાત્મક કાર્યવાહી શા માટે નહીં કરવી તેમ જણાવી ખુલાસો માંગ્યો છે.
દક્ષિણ ગુજરાત વર્તમાનને મળેલી માહિતી મુજબ અગાઉના મોરાઇ ગામની રિ-ગ્રાન્ટ થયેલી જમીનાનાં ૬ સર્વે નંબરો તેમજ આ સુધારા હુકમને નામે જમીનમાં ફેરફાર નોîધવાળી આ ત્રણ સર્વે નંબરોવાળી જમીનમાં જે કથાકથિત ઍન્ટ્રીઅો પાડવામાં આવી છે તે ઍન્ટ્રીઅો રદ્દ કરવાનો હુકમ નજીકનાં ભવિષ્યમાં કરી દેવામાં આવશે તેમ જણાઇ રહ્નાં છે. આ સમગ્ર પ્રકરણ દક્ષિણ ગુજરાત વર્તમાનમાં જાહેર થયા પછી કલેક્ટરશ્રીઍ પ્રાંત અધિકારી મારફત તપાસ અહેવાલ મંગાવ્યો હતો. વાપીના હાલનાં મામલતદારે સમગ્ર પ્રકરણની તલસ્પર્શી તપાસ અહેવાલ પ્રાંત અધિકારી માફરત કલેક્ટરશ્રીને સુપ્રત કરી દીધો છે. આ પ્રકરણમાં ભૂમિકા ભજવનારા નાયબ મામલતદાર હેતલ શાહ તેમજ સર્કલ અોફિસર અરૂણની વાપી કચેરીની બહાર બદલી કરી દેવામાં આવી છે. તો મુખ્ય કૌભાંડી ઍવા નાયબ મામલતદાર હિમાંશુ રાઠોડને હાલ કલેક્ટર કચેરીમાં બેસાડી દેવામાં આવ્યા છે. સરકારી જમીન આદિવાસીઅોને નામે પધરાવી દેવામાં ભ્રષ્ટ ભૂમિકા ભજવનારા તમામ સામે શિક્ષાત્મક કાર્યવાહી થવાનાં અણસાર છે.